Diari Oficial de la Generalitat Valenciana


Sumari del DOGV 8317, del 14-06-2018 (2018/5863)

CORRECCIÓ d'errades de l'Ordre 20/2018, de 16 de maig, de 2018, de la Conselleria d'Educació, Investigació, Cultura i Esport, per la qual es regulen els processos electorals de les federacions esportives de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/05/16/20/corrigendum/32239648/dof/vci/html**

### Dades del document

Número de DOGV
:   8317

Data del DOGV
:   14-06-2018

Secció del DOGV
:   I. DISPOSICIONS GENERALS

Número del document
:   2018/5863


Data del document
:   12-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * eleccions
    * organització esportiva
    * esport
    * legislació
    * reglament intern

CORRECCIÓ d'errades de l'Ordre 20/2018, de 16 de maig, de 2018, de la Conselleria d'Educació, Investigació, Cultura i Esport, per la qual es regulen els processos electorals de les federacions esportives de la Comunitat Valenciana. [2018/5863]  
Advertida una errada material en la publicació de l'Ordre 20/2018, de 16 de maig, de 2018, en el Diari Oficial de la Generalitat Valenciana núm. 8298, de 18 de maig de 2018, que consisteix en l'omissió del primer paràgraf de l'apartat 16 de l'article 9 i de l'apartat 1 de l'article 30 de l'ordre esmentada, es procedeix a corregir-la, per això:  
  
En l'article 9,  
On diu:  
«A més, per a la seua major difusió, la junta electoral federativa podrà remetre les decisions i resolucions que crega oportunes a l'òrgan competent en matèria d'esport, per a la seua publicació en la pàgina web d'aquest»;  
  
Ha de dir:  
«16. Per a la vàlida constitució de la junta electoral federativa es requerirà almenys la presència de dos dels seus integrants. Les decisions i resolucions de la junta electoral federativa es prendran per majoria de vots, i el president o presidenta tindrà vot de qualitat en cas d'empat, i es publicaran en la web de la federació.  
A més, per a la seua major difusió, la junta electoral federativa podrà remetre les decisions i resolucions que crega oportunes a l'òrgan competent en matèria d'esport, per a la seua publicació en la pàgina web d'aquest».  
  
En l'article 30,  
O diu:  
«Article 30. Votació a la presidència i junta directiva.  
2. En l'elecció del president o presidenta i la junta directiva, la mesa electoral estarà composta per les dos persones de major edat i les dos de menor edat presents en l'assemblea general, que no ostenten la condició de candidat o candidata»;  
  
Ha de dir:  
«Article 30. Votació a la presidència i junta directiva.  
1. Per a l'elecció de president o presidenta i junta directiva, el dret de vot ha d'exercir-se de forma personal, presencial i secreta, i no s'admetrà, en cap cas, el vot per correu ni la delegació del vot.  
  
2. En l'elecció del president o presidenta i la junta directiva, la mesa electoral estarà composta per les dos persones de major edat i les dos de menor edat presents en l'assemblea general, que no ostenten la condició de candidat o candidata».  
  
València, 12 de juny de 2018.- El conseller d'Educació, Investigació, Cultura i Esport: Vicent Marzà Ibáñez.


Còpia Permalink ELI